MT
C 94/14
Il-Ġurnal Uffiċjali tal-Unjoni Ewropea
13.3.2023
Partijiet oħra fil-proċedura: Il-Kummissjoni Ewropea, Fertilizers Europe Talbiet L-appellanti jitolbu li l-Qorti tal-Ġustizzja jogħġobha: — tannulla s-sentenza appellata; — tannulla r-Regolament ta’ Implimentazzjoni tal-Kummissjoni (UE) 2019/1688 tat-8 ta’ Ottubru 2019 li jimponi dazju antidumping definittiv u jiġbor b’mod definittiv id-dazju proviżorju impost fuq l-importazzjonijiet ta’ taħlitiet ta’ urea u nitrat tal-ammonju li joriġinaw fir-Russja, fi Trinidad u Tobago u fl-Istati Uniti tal-Amerka (1) f’dak li jirrigwarda kemm l-ewwel, it-tieni, it-tielet u r-raba’ parti tal-ewwel motiv, kif ukoll l-ewwel u r-raba’ parti tar-raba’ motiv invokati mill-appellanti quddiem il-Qorti Ġenerali, peress li l-istadju tal-proċeduri jippermetti dan; — sussidjarjament, tirrinvija l-kawża lura quddiem il-Qorti Ġenerali; — tikkundanna lill-Kummissjoni għall-ispejjeż tal-appell u tal-proċeduri quddiem il-Qorti Ġenerali.
Aggravji u argumenti prinċipali Insostenn tal-appell tagħhom, l-appellanti jinvokaw ħames aggravji.
L-ewwel aggravju, ibbażat fuq allegat żball imwettaq mill-Qorti Ġenerali fl-interpretazzjoni tal-Artikolu 2(9) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (2) (iktar ’il quddiem ir-“Regolament Bażiku”).
It-tieni aggravju, ibbażat fuq l-allegazzjoni li l-Qorti Ġenerali ddikjarat b’mod żbaljat l-allegat ksur tal-Artikolu 2(3) sa (5) tar-Regolament Bażiku mill-Kummissjoni inammissibbli, eċċediet is-setgħa ta’ stħarriġ ġudizzjarju tagħha, naqset milli tindirizza l-ilment tal-appellanti u żbaljat fl-interpretazzjoni tal-Artikolu 2(10) u/jew tal-Artikolu 2(10)(k) tar-Regolament Bażiku.
It-tielet aggravju, ibbażat fuq l-allegazzjoni li l-Qorti Ġenerali wettqet żball ta’ liġi fl-interpretazzjoni tal-Artikoli 5(1), 5(3), 5(6), 5(9) u 7(2)(a) tar-Regolament Bażiku.
Ir-raba’ aggravju, ibbażat fuq l-allegazzjoni li l-Qorti Ġenerali naqset milli tindirizza jew żnaturat il-provi meta ddeċidiet li l-ilment indika l-eżistenza ta’ sistema ta’ prezz doppju fir-Russja.
Il-ħames aggravju, ibbażat fuq l-allegazzjoni li l-Qorti Ġenerali żnaturat it-tifsira ċara tal-provi prodotti u kisret id-dmir ta’ motivazzjoni tagħha meta ddeċidiet li xiri ta’ gass naturali ssussidjat f’Trinidad u Tobago ma jikkostitwixxix sistema ta’ prezz doppju fis-sens tal-Artikolu 7(2)(a) tar-Regolament Bażiku u wettqet żball ta’ interpretazzjoni.
(1) (2)
ĠU 2019 L 258, p. 21, rettifika fil-ĠU 2019, L 259, p. 86) ĠU 2016, L 176, p. 21.
Talba għal deċiżjoni preliminari mressqa mill-Consiglio di Stato (l-Italja) fl-24 ta’ Novembru 2022 – Associazione Nazionale Italiana Bingo – Anib, Play Game Srl vs Ministero dell’Economia e delle Finanze, Agenzia delle Dogane e dei Monopoli (Kawża C-728/22) (2023/C 94/16) Lingwa tal-kawża: it-Taljan Qorti tar-rinviju Consiglio di Stato Partijiet fil-kawża prinċipali Appellant: Associazione Nazionale Italiana Bingo – Anib, Play Game Srl Appellati: Ministero dell’Economia e delle Finanze, Agenzia delle Dogane e dei Monopoli